b'\n_START_ARTICLE_\nKeskisj\xc3\xa4rvi\n_START_SECTION_\nMaantietoa\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 Vanajaveden\xe2\x80\x93Pyh\xc3\xa4j\xc3\xa4rven alueen Vanajansel\xc3\xa4n alueeseen, jonka kolmannen jakoalueen Rompainojan valuma-alueeseen se kuuluu. J\xc3\xa4rven pinta-ala on 11 hehtaaria ja sen vedenpinnan korkeus on 93,4 metri\xc3\xa4 meren pinnan yl\xc3\xa4puolella. Siihen laskee kaksi lyhytt\xc3\xa4 suo-ojaa, ja sen laskuoja yhtyy Jouttij\xc3\xa4rven laskuojaan aivan j\xc3\xa4rven kohdalla. Laskuoja laskee lopulta Lampiseen. J\xc3\xa4rvi on 850 metri\xc3\xa4 pitk\xc3\xa4, 200 metri\xc3\xa4 leve\xc3\xa4 ja sen rantaviivan pituus on 2,0 kilometri\xc3\xa4. Rannat ovat enimm\xc3\xa4kseen autiota mets\xc3\xa4maata, vaikka peltoja sijaitsee kin l\xc3\xa4hettyvill\xc3\xa4. Rantaan on rakennettu vajaa kymmenen vapaa-ajan asuntoa. Niille johtaa tiet Laitikkalan ja Uskilan v\xc3\xa4liselt\xc3\xa4 yhdystielt\xc3\xa4 13958.\n_START_SECTION_\nHistoriaa\n_START_PARAGRAPH_\nVuoden 1956 peruskartassa j\xc3\xa4rvell\xc3\xa4 ei ollut yht\xc3\xa4\xc3\xa4n m\xc3\xb6kkej\xc3\xa4 ja sen l\xc3\xa4nsirantaa seurasi pellonreuna. Ensimm\xc3\xa4inen m\xc3\xb6kki oli rakennettu vasta 1976 kartassa. Siin\xc3\xa4 sen nimi oli \xe2\x80\x9dKeskij\xc3\xa4rvi\xe2\x80\x9d.'